15 हजार चालान काटने का लक्ष्य था, कटे सिर्फ 3500
तंबाकू खाने या धूम्रपान करने पर अंकुश लगाने के लिए कोटपा अधिनियम के तहत हर महीने के अंतिम दिन तंबाकू बिक्री पर रोक लगी हुई है। इस नो टोबेको डे पर दुकान खोलकर तंबाकू उत्पाद बेचने पर चिकित्सा एवं स्वास्थ्य विभाग के तंबाकू नियंत्रण प्रकोष्ठ की ओर से कार्रवाई की जाती है। विभागीय स्तर पर अब तक कई बार कार्रवाई की गई है। इसके बावजूद मुख्य बाजार को छोड़कर शहर में अधिकांश स्थानों पर तंबाकू बेची जाती हैं।
भास्कर संवाददाता | अलवर
चिकित्साएवं स्वास्थ्य विभाग तंबाकू नियंत्रण के लिए नो टोबेको डे पर चालान काटने का लक्ष्य पूरा नहीं कर पाया है। कोटपा के तहत मिले एक दिन में 15 हजार चालान काटने के लक्ष्य के मुकाबले मात्र 3500 ही चालान काटे जा सके हैं। ये चालान भी सिर्फ चिकित्सा एवं स्वास्थ्य विभाग ने ही काटे हैं। विभागीय स्तर पर मुंडावर ब्लॉक की भी कमजोर स्थिति रही है। यहां करीब 20 चालान ही कट पाए हैं। चालान काटने में दूसरे सरकारी विभागों ने नो टोबेको डे पर भी रुचि नहीं दिखाई, जबकि चिकित्सा विभाग की ओर से सभी विभागों को चालान बुक उपलब्ध कराई गई हैं। महीने के अंतिम दिन तंबाकू उत्पाद बेचने, दुकानों पर प्रचार बोर्ड लगाने, सार्वजनिक स्थानों पर धूम्रपान करने आदि को लेकर मंगलवार को चिकित्सा एवं स्वास्थ्य विभाग ने कोटपा के तहत कार्रवाई की। विभाग ने जिला मुख्यालय और 14 ब्लॉकों में करीब 3500 चालान किए। इसमें शहर में करीब 250 चालान काटे गए। इसमें परिवहन विभाग, रोडवेज और पुलिस तो 10 चालान का आंकड़ा भी पार नहीं कर पाए। चिकित्सा विभाग की मानें तो चालान काटने के अभियान में दूसरे विभागों ने रुचि नहीं दिखाई है। शिक्षा विभाग को डीईओ और बीईईओ कार्यालय तक चालान बुक उपलब्ध कराने के बावजूद चालान काटने की सूचना नहीं आई है। ऐसी स्थिति में चालान काटने का लक्ष्य अर्जित नहीं कर पाए हैं।
^सभीविभागों को चालान बुक उपलब्ध कराई गई हैं। लेकिन कुछ ही विभागों ने चालान काटे हैं। सिर्फ चिकित्सा एवं स्वास्थ्य विभाग ने ही जिलेभर में करीब 3500 चालान काटे हैं। हालांकि लक्ष्य अर्जित नहीं कर पाए हैं, लेकिन एक दिन में पहली बार इतने अधिक चालान काटने की स्थिति अच्छी रही है। डॉ.छबील कुमार, डिप्टी सीएमएचओ अलवर
नो टोबेको डे
hin_Deva hin_Deva bho_Deva hin_Deva hin_Deva npi_Deva